cyanic-selkie/wikianc huggingface dataset:
გოგი ჭიჭინაძე
მოღვაწეობა
2000 წლიდან თბილისის სახელმწიფო კონსერვატორიის საოპერო მომზადების კათედრის პედაგოგია. საოპერო სტუდიის სცენაზე უდირიჟორა რახმანინოვის „ალეკოს“, ვერდის „რიგოლეტოს“ და მოცარტის „ჯადოსნურ ფლეიტას“, ამავე სტუდიის სცენაზე განახორციელა დონიცეტის „დონ პასკუალეს“ დადგმა. 2000 წელს გოგი ჭიჭინაძე გახდა დირიჟორთა ტოკიოს საერთაშორისო მუსიკალური კონკურსის ფინალისტი და დიპლომანტი. ამავე წელს გამართა კონცერტი ტოკიოს ფილარმონიულ ორკესტრთან ერთად, 2001 წელს კი - ტოკიოს უნივერსიტეტის სიმფონიურ ორკესტრთან ერთად, 2001-2002 წლებში მონაწილეობდა საგაში (იაპონია) გამართულ მუსიკის საერთაშორისო ფესტივალში (როგორც დირიჟორი და ფესტივალის მუსიკალური ხელმძღვანელი).
2001 წლიდან ყოველწლიურად მართავს კონცერტებს კისლოვოდსკში, სადაც 2002 წელს მუსიკის საერთაშორისო ფესტივალზეც წარდგა. 2001 წლიდან ყოველწლიურად მართავს კონცერტებს სანქტ-პეტერბურგის სახელმწიფო ერმიტაჟის ორკესტრთან. 2002 წელს დირიჟორობდა წმინდა ქრისტოფერის სახელობის კამერულ ორკესტრს ვილნიუსში გამართულ მუსიკის საერთაშორისო ფესტივალზე „ალტერნატივა“. 2003 წელს ხელმძღვანელობდა თბილისის სახელმწიფო კონსერვატორიის სტუდენტურ ორკესტრს, რომელიც ამ წელს გოგი ჭიჭინაძის დირიჟორობით წარდგა ბონში გამართულ ბეთჰოვენის სახელობის მუსიკალურ ფესტივალზე. 2004 წლიდან თანამშრომლობს აზერბაიჯანის სახელმწიფო სიმფონიურ ორკესტრთან. ამავე წელს დირიჟორს სანქტ-პეტერბურგის ერმიტაჟის სიმფონიურ ორკესტრთან ერთად ჰქონდა ხანგრძლივი საგასტროლო ტურნე იაპონიაში, სადაც 45 კონცერტი გამართა.
2004 წლიდან გოგი ჭიჭინაძე თბილისის ოპერისა და ბალეტის სახელმწიფო აკადემიური თეატრის ოპერის სამხატვრო ხელმძღვანელის მოადგილე და დირიჟორია. 2005 წელს დამასკოში უდირიჟორა სირიის სახელმწიფო სიმფონიურ ორკესტრს. ამავე წელს ჰქონდა გასტროლი ბაქოშიც, სადაც უდირიჟორა აზებაიჯანის სახელმწიფო სიმფონიურ ორკესტრს აზერბაიჯანის სახელმწიფო ფილარმონიაში.
გოგი ჭიჭინაძეს შემოქმედებითი თანამშრომლობა აკავშირებს მსოფლიოში სახელგანთქმულ ქართველ და უცხოელ შემსრულებლებთან, რომელთა შორის არიან: ელენე ობრაზცოვა, ანდრეა როსტი, ზურაბ სოტკილავა, დორა შვარცბერგი, ანდრეი დიევი, რონ რეგევი, მარტინას შვეგჟდა-ფონ ბეკერი, ლუდმილ ანგელოვი, მურად ადიგეზალ-ზადე, ულუგბეკ პალვანოვი, დანკან მაკ ტირი, იოსებ ეოტვოსი, ელენა მირტოვა.
ბოლო ათი წლის შემოქმედებითი მოღვაწეობის მანძილზე გოგი ჭიჭინაძეს გამართული აქვს 200-მდე კონცერტი სხვადასხვა სიმფონიურ ორკესტრებთან ერთად.
NGC 401
NGC 401 — ვარსკვლავი თევზების თანავარსკვლავედში. ეს ობიექტი შედის ახალ საერთო კატალოგში.
რესურსები ინტერნეტში
კატეგორია:ვარსკვლავები კატეგორია:თევზების თანავარსკვლავედი
საფრანგეთი 2008 წლის ზაფხულის ოლიმპიურ თამაშებზე
საფრანგეთმა ზაფხულის ოლიმპიურ თამაშებზე ოცდამეექვსედ იასპარეზა 2008 წელს, ჩინეთის დედაქალაქ პეკინში. ამ თამაშებზე მათ სხვადასხვა სინჯის 41 მედალი მოიპოვეს.
რესურსები ინტერნეტში
კატეგორია:ქვეყნები 2008 წლის ზაფხულის ოლიმპიურ თამაშებზე კატეგორია:საფრანგეთი ზაფხულის ოლიმპიურ თამაშებზე კატეგორია:ევროპის ქვეყნები ზაფხულის ოლიმპიურ თამაშებზე
ანტონი (საქსონიის მეფე)
ანტონი (Anton), მეტსახელად ანტონ კეთილი (Anton der Gütige; დ. 27 დეკემბერი, 1755, დრეზდენი, გერმანია — გ. 6 ივნისი, 1836, დრეზდენი, გერმანია) — ვეტინთა დინასტიის წარმომადგენელი. საქსონიის მეფე 1827-1836 წლებში. საქსონიის კურფიურსტ ფრიდრიხ კრისტიანისა და მარია ანტონია ბავარიელის ვაჟი.
ბიოგრაფია
ანტონი დაიბადა 1755 წლის 27 დეკემბერს დრეზდენში. იგი იყო საქსონიის კრონპრინც ფრიდრიხ კრისტიანისა და მისი ცოლის, პრინცესა მარია ანტონია ბავარიელის შუათანა ვაჟი. მისი დაბადებისას ტახტზე ჯერ კიდევ ბაბუამისი, ავგუსტ III იჯდა, რომელიც 1763 წელს გარდაიცვალა და მხოლოდ ამის შემდეგ ადის ტახტზე ანტონის მამა, რომელიც იმავე წელს დაიღუპა და ტახტს ანტონის უფროსი ძმა, ფრიდრიხ ავგუსტი იკავებს.
მას შემდეგ რაც ანტონიმ განათლების მიღება დაასრულა, მის დაქორწინებაზე დაიწყეს ფიქრი. მამიდამისს, საფრანგეთის დოფინ მარია იოზეფა საქსონიელს უნდოდა, რომ იგი თავის ქალიშვილ მარი ზეფირინა ფრანგზე დაექორწინებინა, თუმცა იგი მალევე დაიღუპა. მის სანაცვლოდ მარია იოზეფამ ანტონს საცოლედ თავისი მეორე ქალიშვილი, მარი კლოტილდა შესთავაზა, თუმცა მოლაპარაკებები ამჯერადაც ჩაიშალა.
1781 წლის 24 ოქტომბერს დრეზდენში ანტონმა ცოლად შეირთო პრინცესა მარია კაროლინა სავოიელი, სარდინიის მეფე ვიტორიო ამადეო III-ისა და დედოფალ მარია ანტონია ფერნანდა ესპანელის შუათანა ქალიშვილი. მათი ქორწინება უიღბლო აღმოჩნდა, რადგან მარია კაროლინას არ სურდა გათხოვება, თუმცა გერმანიაში ჩასვლიდან მალევე, 1782 წლის 28 დეკემბერს იგი ყვავილით გარდაიცვალა.
უკვე 1787 წლის 18 ოქტომბერს კვლავ დრეზდენში, ანტონი ცოლად ირთავს ერცჰერცოგინია მარია ტერეზია ავსტრიელს, საღვთო რომისა და ავსტრიის იმპერატორ ლეოპოლდ II-ისა და დედოფალ მარია ლუისა ესპანელის უფროს ქალიშვილს. მათი ქორწინება ბედნიერი და ხანგრძლივი იყო, თუმცა არც ისე ნაყოფიერი, რამეთუ მათ ვერ მოახერხეს ჯანმრთელი მემკვიდრის გაჩენა.
1827 წლის 5 მაისს ანტონის ძმა, საქსონიის მეფე ფრიდრიხ ავგუსტ I უვაჟოდ გარდაიცვალა, რის გამოც ახალი მეფე ანტონი ხდება. ამ ამბიდან სულ რამდენიმე თვეში მისი ცოლი, დედოფალი მარია ტერეზიაც გარდაიცვალა.
სულ მალე პრუსიელებმა ანტონს შესთავაზეს, რომ მათ მიერ ოკუპირებულ საქსონიის კათოლიკურ რეგიონებს გადაუცვლიდნენ თავისუფალ ლუთერანულ მხარეებში, რამეთუ პრუსიის მეფე ლუთერანი იყო, ხოლო ანტონი კათოლიკე, თუმცა მან გაცვლაზე უარი თქვა.
1830 წლის საფრანგეთის ივლისის რევოლუციამ საქსონიაშიც ჰპოვა გამოხმაურება და იმავე წლის შემოდგომაზე აქაც დაიწყო არეულობა. საფრანგეთისა და ბელგიისაგან განსხვავებით საქსონიაში რევოლუციამდე და ანტონის დამხობამდე არ მისულა საქმე, რამეთუ იგი თავიდანვე წავიდა დათმობაზე და მიიღო ახალი კონსტიტუცია, რომელიც 1831 წლის 4 სექტემბერს შევიდა ძალაში და ბოლომდე, 1918 წლამდე ფუნქციონირებდა.
ანტონი გარდაიცვალა 1836 წლის 6 ივნისს დრეზდენში, 80 წლის ასაკში. ვინაიდან მას შვილი არ დარჩენია, ტახტი მისმა ძმისწულმა, ფრიდრიხ ავგუსტ II-მ დაიკავა.
შვილები
ანტონს შვილები მხოლოდ მეორე ცოლისაგან ჰყავდა:
ლიტერატურა
კატეგორია:დაბადებული 27 დეკემბერი კატეგორია:დაბადებული 1755 კატეგორია:გარდაცვლილი 6 ივნისი კატეგორია:გარდაცვლილი 1836 კატეგორია:ვეტინები კატეგორია:საქსონიის მეფეები
ილარიონი (ვაჩნაძე)
ილარიონი (გვარად ვაჩნაძე) (დ. 1767 — გ. 1823 წ. შემდეგ), დავითგარეჯის მონასტრის არქიმანდრიტი 1801-1820-იან წლებში. 1808-1810 ხელმძღვანელობდა დავითგარეჯის მონასტრის კაპიტალურ რემონტს, რომელიც წამოიწყო საკუთარი სახსრებით იოანე ბატონიშვილმა. 1811 განაახლეს ფერისცვალების ეკლესიის სამხრეთი კედელი. ილარიონის დროს მონასტერი ეკონომიურად დაწინაურდა. 1812 წ. კახეთის აჯანყების დროს ცდილობდა ამბოხებულების დაშოშმინებას. 1813 წლიდან მართავდა ნეკრესის ეპარქიას. 1817 წელს ბრალი დასდეს საეკლესიო ქონების დატაცებაში, თუმცა 1820 წ. გაამართლეს და აღადგინეს მის სამწყსოში. 1823 წლის 7 სექტემბერს განმარტოვდა კარდანახის წმ. საბას მონასტერში, სადაც გარდაიცვალა.
ლიტერატურა
კატეგორია:ქართველი საეკლესიო მოღვაწეები კატეგორია:დაბადებული 1767
კნოსოსი
კნოსოსი (Κνωσ(σ)ός) — მინოსის კულტურის უდიდესი და ყველაზე მეტად შესწავლილი ძეგლი. მდებარეობს კუნძულ კრეტის ჩრდილოეთ სანაპიროზე, თანამედროვე ქალაქ ჰერაკლიონთან ახლოს. ძვ. წ. II ათასწლეულში კუნძულ კრეტაზე არსებული სახელმწიფოს დედაქალაქი იყო. არქეოლოგიურ ძეგლს იკვლევდა ართურ ევანზი 1900 წლიდან 1930-იან წლებამდე (შესვენებებით). დასახლების ქვედა ფენები პალეოლითს მიეკუთვნება, ადრემინოსური პერიოდის ნაშთები ძველ დროშივე განადგურდა სასახლის მშენებლობისათვის მოედნის მომზადების დროს; ეს სასახლე მინოსური ცივილიზაციის ადმინისტრაციული და რელიგიური ცენტრი იყო, რომელიც მოქმედებდა შუამინოსურ და გვიანმინოსურ პერიოდებში (ძვ. წ. XX–XV საუკუნეები). მის გარშემო არსებობდა ქალაქი 5–8 ათასი მოსახლით. 200პქ|მინი|მარცხნივ|„მეფე-ქურუმი“, იგივე „შროშანების პრინცი“, [[ჰერაკლიონის არქეოლოგიური მუზეუმი|ჰერაკლიონის მუზეუმი]] სასახლე (გეგმით მართკუთხა, ფართობი 16 000 მ²) მოიცავდა შიდა ეზოს, მის გარშემო განლაგებული იყო 1300-ზე მეტი სათავსი, რომლებიც დაკავშირებული იყო დერეფნებითა და კიბეებით: საზეიმო დარბაზები, „გველებიანი ქალღმერთის“ ტაძარი (აღმოჩენილ მასალას შორისაა ქაშანურის ქანდაკება „ქალღმერთი გველებით“); სახელოსნოები; მარნები; ზეითუნის ზეთის მისაღები წნეხები; საცავები დიდი პითოსებით მარცვლეულის, ზეთის, გამოყვანილი თევზისა და სხვათა შესანახად. ზოგიერთი ნაწილი 5-სართულიანი იყო; ჰქონდა სავენტილაციო შახტები. ქალაქსა და სასახლეში წყალი აკვედუკით მიდიოდა წყაროდან, რომელიც 10 კმ-ის მოშორებით მდებარეობდა, და ნაწილდებოდა კერამიკული მილებით; ფუნქციონირებდა დახურული კანალიზაცია და წვიმის წყლის არინების სისტემა. იატაკები მოკირწყლული იყო ქვით; საზეიმო შენობების კედლებს ჰქონდა ფრესკული მოხატულობა [ძირითადი მოტივები: ათლეტური თამაშები ხართან, სავარაუდოდ, მის კულტთან დაკავშირებული (ე. წ. აკრობატები, რომლებიც სალტოებს ასრულებენ გამოქანებულ ცხოველზე); ყვავილების დაკრეფა; თევზის ჭერა), ყველაზე ცნობილ გამოსახულებებს შორისაა „მეფე-ქურუმი“, სასახლის მანდილოსანთა სახეები („პარიზელი ქალი“) და სხვ.; კოლონადები და სვეტებიანი პორტიკები შეღებილი იყო წითლად; კედლებზე დატანილი ქვისგან დამზადებული ხარის რქების გამოსახულებები მიმართული იყო წმინდა მთა იდასკენ. სასახლეს ჩრდილო-აღმოსავლეთიდან მოდგმული ჰქონდა ფართო კიბე, რომელიც თეატრალური წარმოდგენების დროს მაყურებელთა ადგილის როლს ასრულებდა. დაახლ. ძვ. წ. 1450 წელს ქალაქმა და სასახლემ კატასტროფული მიწისძვრა და ვულკანის ამოფრქვევა (კუნძულ სანტორინიზე) გადაიტანა, თუმცა მაინც გააგრძელა ფუნქციონირება როგორც მმართველთა რეზიდენციამ. ამ პერიოდს მიეკუთვნება თიხის ფირფიტები B-ხაზოვანი დამწერლობით შესრულებული წარწერებით. მსგავსი სასახლეები აღმოჩენილია კრეტის სხვა დასახლებებშიც (ფესტოსი, მალია, ზაკროსი).
ძველ ბერძნულ მითოლოგიაში კნოსოსის სასახლე (ან მისი მსგავსი) ცნობილია როგორც ლაბირინთი, რომელიც დედალოსმა მეფე მინოსისათვის ააგო, სადაც მას მინოტავრი ჰყავდა გამოკეტილი.
სქოლიო
კატეგორია:მინოსის კულტურა
დერჟავნაიის ღვთისმშობლის ხატის ეკლესია (დონეცკი)
დერჟავნაიის ღვთისმშობლის ხატის ეკლესია (Церковь Державной иконы Божией Матери) — მართლმადიდებლური ეკლესია ქალაქ დონეცკში. მიეკუთვნება რუსეთის მართლმადიდებელი ეკლესიის მოსკოვის საპატრიარქოს შახტინის ეპარქიას.
ეკლესიის მისამართი: რუსეთის ფედერაცია, როსტოვის ოლქი, ქალაქი დონეცკი, მშვიდობის პროეპექტი, № 97 ․
ისტორია
1996 წელს ქალაქ დონეცკის ადმინისტრაციამ სამლოცველო სახლისათვის გამოყო ყოფილი საწყობი და მისი მიმდებარე მიწის ნაკვეთი. როსტოვისა და ნოვოჩერკასკის ეპარქიის მიტროპოლიტის ბრძანებით პირველ წინამძღვრად დაინიშნა დეკანოზი ალექსანდრე ვოლკოვი და ჩამოყალიბდა სამრევლო საზოგადოებაც. მან აღადგინა ახალი ეკლესიის კედლები. სამრეკლოს პროექტის რეალიზაცია კი მოახდინა მისმა მემკვიდრემ დეკანოზმა სერგეი მორგუნმა, თუმცა ამის შემდეგ ეკლესიის მშენებლობა გაჭიანურდა.2009 წლიდან მშენებლობის საქმეში ჩაერთო ახალგაზრდა მღვდელი დიაკვანი ვლადიმერ ტატარკინი. 2011 წელს არქიტექტორ გ. სტარიხის პროექტის მიხედვით მოხდა ეკლესიის მშენებლობის დასრულება (მისივე პროექტით აშენდა კამენსკ-შახტინსკის ღვთისმშობლის კვართის ეკლესია). 2014 წელს ეკლესიას დაადგეს გუმბათი და დაკიდეს ზარები. ამავე წელს მოხდა ტაძრის კურთხევა.
ეკლესიაში მხოლოდ ღვთისმსახურება არ მიმდინარეობს, აქ იმართება სასულიერო-საგანმანათლებლო, მისიონერული და სოციალური ღონისძიებებიც. ეკლესია ეხმარება უნარშეზღუდულებს, მრავალშვილიანებს, ლტოლვილებს და კვებავს ქალაქში მდებარე ორ ჩვილ ბავშვთა სახლს. ეკლესიასთან გახსნილია საკვირაო სკოლა, აგებულია სატრაპეზო.
საზოგადოებრივი ტრანსპორტის გაჩერებას რომელსაც ადრე ერქვა „37-ე მაღაზია“ ახლა უწოდეს „დერჟავნაიის ეკლესია“
სქოლიო
კატეგორია:როსტოვის ოლქის ეკლესიები
ოზაანი
ოზაანი — სოფელი აღმოსავლეთ საქართველოში, კახეთის მხარის დედოფლისწყაროს მუნიციპალიტეტში. თემის ცენტრი (სოფელი: თავწყარო). მდებარეობს გომბორის ქედის სამხრეთ-აღმოსავლეთ კალთაზე, ზღვის დონიდან 420 მეტრზე. დედოფლისწყაროდან დაშორებულია 18 კილომეტრით.
დემოგრაფია
2014 წლის აღწერის მონაცემებით სოფელში ცხოვრობს 833 ადამიანი.
ღირსშესანიშნაობები
სოფლის ტერიტორიაზე მდებარეობს არაერთი არქიტექტურული და არქოლოგიური ძეგლი :
სქოლიო
კატეგორია:დედოფლისწყაროს მუნიციპალიტეტის სოფლები
Gnamptogenys posteropsis
Gnamptogenys posteropsis — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Gnamptogenys-ს გვარიდან. მიეკუთვნება Ectatomminae-ს ქვეოჯახს. .
სქოლიო
კატეგორია:ჭიანჭველები
სულუსი
thumb|400px|წარწერა შესრულებული სულუსის კალიგრაფიით (1841–1904) სულუსი, ასევე თულუთი (‏ثلث‎, Sülüs) — ერთ-ერთია არაბული ისლამური კალიგრაფიის ექვსი ძირითადი სახიდან. იგი ხასიათდება ასოთა განსაკუთრებით მოქნილი მოხაზულობებით და ხშირად გამოიყენებოდა მეჩეთებისა და სხვა რელიგიური ნაგებობების მოსაკაზმვად.
სულუსი განსაკუთრებით პოპულარული გახდა ოსმალეთის იმპერიაში.
რესურსები ინტერნეტში
კატეგორია:არაბული კალიგრაფია
ბარაკალდო
სქოლიო
კატეგორია:ბისკაიის მუნიციპალიტეტები კატეგორია:ბისკაიის ქალაქები
ჯგალი
ჯგალი — სოფელი საქართველოში, სამეგრელო-ზემო სვანეთის მხარის წალენჯიხის მუნიციპალიტეტში. თემის ცენტრი (სოფლები: ლეთკანთი, ლეკაკულე, ლესალე, ლეხარჩილე). მდებარეობს მდინარე ჭანისწყლის მარცხენა სანაპიროზე, ზღვის დონიდან 230 მეტრზე, წალენჯიხიდან დაშორებულია 7 კილომეტრით, ზუგდიდიდან 29 კმ-ით.
სოფელში იდგას მთავარანგელოზის სახელობის ეკელსია, რომელიც ამჟამად დანგრეულია. XX საუკუნის დასაწყისში მასში ინახებოდა ისტორიული ხატი.
გეოგრაფია
სოფელი უბნებად არის დაყოფილი. თითოეული მათგანი ერთგვარი შენაკადია, რომელსაც რაღაც ნიშან-თვისება, თვითმყოფადობა გააჩნია და საკუთარი ელფერი დაჰკრავს, რაც უპირველეს ყოვლისა დაკავშირებულია მოსახლეობის წარმომავლობასა და ცხოვრების ადგილობრივ პირობებთან. ესენია: სქური, ლეთოფურე, კანთი.
ჯგალიდან თბილისამდე მანძილი საავტომობილო გზით 374 კმ-ია. ჯგალიდან ზუგდიდამდე 30 კმ-ია, წალენჯიხამდე 7 კმ, ფოთამდე კი - 72 კმ. ჯგალს ესაზღვრება შემდეგი სოფლები: ჩრდილო-დასავლეთით — სოფ. საჩინო, ჩრდილო-აღმოსავლეთით — სოფ. მედანი, სამხრეთით — სოფ. მიქავა (ფუქი) და აღმოსავლეთით — სოფ. მუხური.
სოფ. ჯგალი მდიდარია ბუნებრივი რესურსებით. გვხვდება ჰიდრორესურსები, ხე-ტყის რესურსები, მინერალური წყალი სქური, მინერალი დოლომიტი.
დემოგრაფია
2014 წლის აღწერის მონაცემებით სოფელში ცხოვრობს 1022 ადამიანი.
სქოლიო
კატეგორია:წალენჯიხის მუნიციპალიტეტის სოფლები
ნიკა დაუშვილი
ნიკა დაუშვილი (დ. 17 ოქტომბერი, 1989) — ქართველი ფეხბურთელი, თბილისის „დინამოს“ მეკარე.
სქოლიო
კატეგორია:დაბადებული 1989 კატეგორია:ქართველი ფეხბურთელები კატეგორია:ცხინვალის ფეხბურთელები კატეგორია:ვიტ ჯორჯიას ფეხბურთელები კატეგორია:თბილისის დინამოს ფეხბურთელები კატეგორია:დაბადებული 17 ოქტომბერი
მეხადირი (მრავალმნიშვნელოვანი)
მეხადირი შეიძლება აღნიშნავდეს:
NGC 402
NGC 402 — ვარსკვლავი თევზების თანავარსკვლავედში. ეს ობიექტი შედის ახალ საერთო კატალოგში.
რესურსები ინტერნეტში
კატეგორია:ვარსკვლავები კატეგორია:თევზების თანავარსკვლავედი
Liste der NGC-Objekte von 1 bis 500
მარტინ დევისი
მარტინ დევიდ დევისი (Martin Davis; დ. 8 მარტი, 1928 — გ. 1 იანვარი, 2023) — ამერიკელი მათემატიკოსი, ცნობილია თავისი ნაშრომით ჰილბერტის მეათე პრობლემაზე.
სქოლიო
კატეგორია:დაბადებული 1928 კატეგორია:დაბადებული 8 მარტი კატეგორია:პრინსტონის უნივერსიტეტის კურსდამთავრებულები კატეგორია:ამერიკელი მათემატიკოსები კატეგორია:ხელოვნებისა და მეცნიერების ამერიკული აკადემიის წევრები კატეგორია:გარდაცვლილი 2023 კატეგორია:გარდაცვლილი 1 იანვარი
ხოსე მიგელ დე ველასკო ფრანკო
ხოსე მიგელ დე ვალასკო ფრანკო (José Miguel de Velasco Franco, დ. 1795 — გ. 1859) — ბოლივიელი პოლიტიკოსი, ბოლივიის პრეზიდენტი 1828, 1829, 1839-1841 და 1848 წწ. თანამდებობა პირველად დაიკავა 1828 წლის 2 აგვისტოს — დატოვა 1828 წლის 18 დეკემბერს, მეორედ თანამდებობა ეკავა 1829 წლის 1 იანვრიდან, 1829 წლის 24 მაისამდე, მესამედ — 1839 წლის 22 თებერვლიდან, 1841 წლის 10 ივნისამდე და მეოთხედ — 1848 წლის 18 იანვრიდან, 1848 წლის 6 დეკემბრამდე.
მეჭურჭლეთუხუცესი
მეჭურჭლეთუხუცესი — გაერთიანებული ფეოდალური საქართველოს ერთ-ერთი ვეზირი — სახელმწიფო ხაზინის მთავარი გამგე, მეჭურჭლეთა უფროსი.
ტერმინი „მეჭურჭლეთუხუცესი“ ქართულ საისტორიო წყაროებში XII საუკუნიდან გვხვდება, მაგრამ უეჭველია, რომ მეჭურჭლეთუხუცესობა გაცილებით ადრეც არსებობდა („ხელმწიფის კარის გარიგებაში“ მეჭურჭლეთუხუცესი „ძველ ვეზირად“ იხსენიება). მეჭურჭლეთუხუცესი განაგებდა საჭურჭლეს, რომელშიც ფული და სანიადაგოდ სახმარი და სახარჯი ქონება ინახებოდა. მას ჰყავდა თავისი ნაცვალი ანუ მოადგილე. მეჭურჭლეთუხუცესს ემორჩილებოდნენ საჭურჭლის მუქიბი და მუშრიბი. როგორც ფინანსთა მინისტრს, მეჭურჭლეთუხუცესს საჭურჭლისა და მისი მოხელეების გარდა ექვემდებარებოდნენ აგრეთვე „ძველი ქალაქნი, ვაჭარნი, სავაჭრო“ და „ქალაქის ამირანი“.
მეჭურჭლეთუხუცესი დიდი და საპატიო („საბატიო“) ვეზირი იყო და სახელმწიფო საქმეების გადაწყვეტაში აქტიურად მონაწილეობდა. იგი მსახურთუხუცესთან ერთად ვეზირთა მეორე ჯგუფში შედიოდა. მეჭურჭლეთუხუცესს თავისი სამოხელეო ბეჭედი ეძლეოდა. ზოგჯერ შეიძლებოდა, რომ მას ერისთავთერისთავის, სპასალარის ან სხვა თანამდებობაც სჭეროდა.
Gnamptogenys preciosa
Gnamptogenys preciosa — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Gnamptogenys-ს გვარიდან. მიეკუთვნება Ectatomminae-ს ქვეოჯახს. .
სქოლიო
კატეგორია:ჭიანჭველები
ბასაური
ბასაური  — ქალაქი და მუნიციპალიტეტი ესპანეთში, შედის ბასკეთის ავტონომიური გაერთიანების ბისკაიის პროვინციის გრან-ბილბაოს კომარკის შემადგენლობაში. ფართობი — 7,16 კმ². მოსახლეობა — 40 847 კაცი (2020 წ.).
სქოლიო
კატეგორია:ბისკაიის მუნიციპალიტეტები კატეგორია:ბისკაიის ქალაქები
A Rush of Blood to the Head Tour
A Rush of Blood to the Head Tour — მსოფლიო საკონცერტო ტურნე ჯგუფის Coldplay მეორე სტუდიური ალბომის A Rush of Blood to the Head მხარდასაჭერად. ოფიციალურად, ტურნე თითქმის ცხრა თვის განმავლობაში გრძელდებოდა და ხუთი კონტინენტი მოიცვა. 2002-ში, Coldplay-მ ასევე კონცერტების სერია გამართა ევროპასა და ჩრდილოეთ ამერიკაში ალბომის მხარდასაჭერად. თუმცა, ამ შოუების რეკლამირება ალბომის ოფიციალურ ტურად არ მომხდარა.
ტურნეს DVD ჩანაწერი Live 2003 ავსტრალიაში, სიდნეის ჰორდერნ პავილიონში, 2003 წლის 21 და 22 ივლისს გაკეთდა.
ტურნეს ჰედლაინერებად 2002-ში Idlewild და Ash, ხოლო 2003-ში Feeder, The Music, Eisley, და რონ სექსმიტი გამოდიოდნენ.
რესურსები ინტერნეტში
კატეგორია:Coldplay-ს საკონცერტო ტურნეები კატეგორია:2003 წლის საკონცერტო ტურნეები
საფრანგეთი 2012 წლის ზაფხულის ოლიმპიურ თამაშებზე
საფრანგეთმა ზაფხულის ოლიმპიურ თამაშებზე ოცდამეშვიდედ იასპარეზა 2012 წელს, დიდი ბრიტანეთის დედაქალაქ ლონდონში. ამ თამაშებზე მათ სხვადასხვა სინჯის 34 მედალი მოიპოვეს.
რესურსები ინტერნეტში
კატეგორია:ქვეყნები 2012 წლის ზაფხულის ოლიმპიურ თამაშებზე კატეგორია:საფრანგეთი ზაფხულის ოლიმპიურ თამაშებზე კატეგორია:ევროპის ქვეყნები ზაფხულის ოლიმპიურ თამაშებზე
9012Live (ვიდეო)
9012Live — ინგლისური პროგრესული როკ-ჯგუფ Yes-ის კონცერტის ვიდეო. გამოვიდა, როგორც ალბომის 9012Live: The Solos დამატება. 2006 წელს გამოიცა DVD ფორმატში. ფილმის რეჟისორია სტივენ სოდერბერგი. DVD ვერსიას ასევე ახლავს კონცერტის მეორე ვერსია, რომელშიც არ არის გამოყენებული კადრები მხატვრული ფილმებიდან.
სქოლიო
კატეგორია:1985 წლის საკონცერტო ალბომები კატეგორია:Yes-ის ვიდეო ალბომები
პატარა შირაქი
პატარა შირაქი — სეზონური დასახლება დედოფლისწყაროს მუნიციპალიტეტში, შირაქის ვაკე-ტაფობში. ზღვის დონიდან 620 მეტრი, დედოფლისწყაროდან 25 კილომეტრი. დასახლების ტერიტორია ძირითადად გამოყენებულია სათიბ-საძოვრებად.
კატეგორია:დედოფლისწყაროს მუნიციპალიტეტის სოფლები
საწერექოს ქედი
საწერექოს ქედი — ქედი ასხის მასივის სამხრეთით. თანდათანობით მაღლდება ჩრდილო-აღმოსავლეთისაკენ (საშუალო სიმაღლე 2100 მ, მაქსიმალური — 2441 მ). აგებულია ცარცული კირქვებით, რის გამო მისი ბრტყელი თხემი და კალთები დაცხრილულია კარსტული ფორმებით, რომელთა შორის გაბატონებულია კარსტული ძაბრები (სასულეები). საწერექოს ქედი შემოსილია სუბალპური მდელოს ბალახმცენარეულობით.
ლიტერატურა
კატეგორია:სამეგრელო-ზემო სვანეთის მხარის ქედები კატეგორია:იმერეთის მხარის ქედები
ალიაბადი (ზაქათალა)
ალიაბადი (Əliabad) — დაბა აზერბაიჯანის რესპუბლიკაში, ზაქათალის რაიონში, ისტორიული ჰერეთის მიწაზე, საქართველოს საზღვართან ახლოს. რაიონული ცენტრიდან დაშორებულია 18 კმ-ით. 2008 წლის აღწერის მონაცემებით სოფელში ცხოვრობს 9200 კაცი სოფელი ძირითადად ეთნიკური ქართველებით არის დასახლებული.
ისტორია
ალიაბადის ისტორიული სახელწოდება არის ელისენი. XX საუკუნის დასაწყისში ალიაბადის მოსახლეობა შეადგენდა 4351 ადამიანს. ცხოვრობდნენ მუსლიმი ინგილოები. მოქმედებდა მეჩეთი. 1918-1921 წლებში ალიაბადი ზაქათალის ოკრგუში შედიოდა და იყო სადავო საქართველოს და აზერბაიჯანის დემოკრატიულ რესპუბლიკებს შორის. 1921 წელს საბჭოთა ოკუპაციის შემდეგ დანარჩენ საინგილოსთან ერთად გადაეცა აზერბაიჯანის სსრ-ს
სქოლიო
კატეგორია:ზაქათალის რაიონის დასახლებული პუნქტები კატეგორია:აზერბაიჯანის დაბები
ლეონ VI (ბიზანტია)
ლეონ VI ბრძენი (Λέων ΣΤ΄ ὁ Σοφός; დ. 19 სექტემბერი, 866 — გ. 11 მაისი, 912 ) —  ბიზანტიის იმპერატორი 886–912 წლებში.
მაკედონელთა დინასტიის მეორე მმართველი. მისი ზეობის პერიოდში კულტურული აღორძინება, რომელიც მისი წინამორბედის მმართველობისას დაიწყო, გაგრძელდა, თუმცა იმპერიამ აგრეთვე განიცადა სამხედრო მარცხი ბალკანეთში ბულგარეთის, ხოლო ეგეოსსა და სიცილიაში კი არაბების წინააღმდეგ.
ლიტერატურა
კატეგორია:ბიზანტიის იმპერატორები კატეგორია:დაბადებული 19 სექტემბერი კატეგორია:დაბადებული 866 კატეგორია:გარდაცვლილი 11 მაისი კატეგორია:გარდაცვლილი 912 კატეგორია:მაკედონელთა დინასტია კატეგორია:IX საუკუნის ბიზანტიის იმპერატორები კატეგორია:X საუკუნის ბიზანტიის იმპერატორები
ჩქვალერი
ჩქვალერი — სოფელი საქართველოში, სამეგრელო-ზემო სვანეთის მხარის წალენჯიხის მუნიციპალიტეტში, თემის ცენტრი (სოფელი: ლეშამუგე). მდებარეობს მდინარე ინწრის (ჭანისწყლის მარჯვენა შენაკადი) ზემოთში. ზღვის დონიდან 320 მეტრზე, წალენჯიხიდან დაშორებულია 18 კილომეტრით, ჯვრიდან 6 კმ-ით.
დემოგრაფია
2014 წლის აღწერის მონაცემებით სოფელში ცხოვრობს 409 ადამიანი.
სქოლიო
კატეგორია:წალენჯიხის მუნიციპალიტეტის სოფლები
ჟოზეფ მარი ჟაკარი
ჟოზეფ მარი ჟაკარი (Joseph Marie Jacquard; დ. 7 ივლისი, 1752, ლიონი — გ.  7 აგვისტო, 1834, ულენი, რონა) — ფრანგი ფეიქარი და გამომგონებელი. დაახლოებით 1800 წელს შექმნა მსხვილსახიანი ქსოვილების გამოსამუშავებელი სამარჯვი, რითაც სრულყო ხელის საქსოვი დაზგა. 1801 წელს პარიზში სამრეწველო გამოფენებზე ყურადღება მიაქციეს მის მოდელს და ჟაკარი მიიწვიეს პარიზის ხელოვნებისა და ხელოსნობის მუზეუმში სამუშაოდ.1808 წელს ჟაკარმა შექმნა სახიანი ქსოვილისათვის განკუთვნილი ახალი მოდელი, რომელიც ფართოდ გავრცელდა საფეიქრო წარმოებაში (ჟაკარდის მანქანა).
ლიტერატურა
კატეგორია:ფრანგი გამომგონებლები კატეგორია:დაბადებული 7 ივლისი კატეგორია:დაბადებული 1752 კატეგორია: გარდაცვლილი  7 აგვისტო კატეგორია: გარდაცვლილი 1834
NGC 408
რესურსები ინტერნეტში
კატეგორია:ვარსკვლავები კატეგორია:თევზების თანავარსკვლავედი
Liste der NGC-Objekte von 1 bis 500
Twisted Logic Tour
The Twisted Logic Tour იყო მსოფლიო ტურნე ჯგუფ Coldplay-ს მესამე ალბომის, X&Y მხარდასაჭერად.
შესრულებული სიმღერები
B-სცენა:
მთავარი სცენა:
რესურსები ინტერნეტში
კატეგორია:Coldplay-ს საკონცერტო ტურნეები კატეგორია:2005 წლის საკონცერტო ტურნეები
1948
ნობელის პრემიის ლაურეატები
*
ნაკიილ ტაუერი
ნაკიილ ტაუერი (برج نخيل, Nakheel Tower) — დუბაიში დაგეგმილი ცათამბჯენი, რომელიც დეველოპერულ ფირმას Nakheel Properties უნდა აეაშენებინა. შენობის თავდაპირველი სახელწოდება Al Burj იყო. მშენებლობა 2008 წელს უნდა დაწყებულიყო, თუმცა 2009 წლის იანვარში ფინანსური პრობლემების გამო მისი გადადება გამოცხადდა. დუბაის 2009 წლის ფინანსური სირთულეების გამო დამკვეთ კომპანიას Nakheel Properties შეექმნა ფინანსური პრობლემები და 2009 წლის დეკემბერში ცათამბჯენის მშენებლობის გაუქმების შესახებ განაცხადეს.
სქოლიო
კატეგორია:არაბთა გაერთიანებული საამიროების ცათამბჯენები
ჰენრი დეივიდ თოროუ
თოროუს წიგნები, სტატიები, ესეები და პოეტური შემოქმედება ოცზე მეტი ნაწილისგან შედგება. აღსანიშნავია მისი ნაშრომები ბუნების ისტორიასა და ფილოსოფიის შესახებ. თოროუს ლიტერატურული სტილისთვის დამახასიათებელია ახლო დაკვირვება ბუნებაზე, პირადი გამოცდილების ასახვა, მახვილი რიტორიკა, სიმბოლური დატვირთვები, ისტორიული ცნობების გადმოცემა, მისი ნაშრომები გამოირჩევა პოეტური მგრძნობელობით, ფილოსოფიური სიმკაცრით და პრაქტიკული დეტალებისადმი ინტერესით. მწერალი დაინტერესებული იყო მტრული ძალების წინაშე გადარჩენის იდეით, ისტორიული ცვლილებებითა და ბუნების გადადგურების პროცესით.
თოროუ მთელი ცხოვრების მანძილზე აბოლოციონისტი იყო, იგი ატარებდა ლექციებს, რომლებზეც აკრიტიკებდა კანონს გაქცეულ მონებზე. თოროუს ფილოსოფიამ სამოქალაქო დაუმორჩილებლობის შესახემ მოგვიანებით გავლენა მოახდინა ისეთი მნიშვნელოვანი ფიგურების პოლიტიკურ აზროვნებასა და ქმედებებზე, როგორებიც არიან ლევ ტოლსტოი, მაჰათმა განდი და მარტინ ლუთერ კინგი.
სქოლიო
კატეგორია:ამერიკელი მწერლები კატეგორია:XIX საუკუნის ამერიკელი მწერლები კატეგორია:პანთეისტები კატეგორია:XIX საუკუნის ამერიკელი პოეტები კატეგორია:XIX საუკუნის ამერიკელი ფილოსოფოსები კატეგორია:ამერიკელი მამაკაცი პოეტები კატეგორია:ამერიკელი მემუარისტები კატეგორია:ამერიკელი ნატურალისტები კატეგორია:ამერიკელი არამხატვრული მწერლები კატეგორია:ამერიკელი აბოლიციონისტები კატეგორია:ამერიკელი ჟურნალისტები კატეგორია:სათავგადასავლო მწერლები კატეგორია:კულტურის კრიტიკოსები კატეგორია:ანტიკონსუმერისტები კატეგორია:კულტურის ფილოსოფოსები კატეგორია:მემარცხენე ლიბერტარიანელები კატეგორია:გონების ფილოსოფოსები კატეგორია:ამერიკელი მამაკაცი არამხატვრული მწერლები კატეგორია:ამერიკელი მამაკაცი მწერლები
ბერანგო
ბერანგო  — ქალაქი და მუნიციპალიტეტი ესპანეთში, შედის ბასკეთის ავტონომიური გაერთიანების ბისკაიის პროვინციის გრან-ბილბაოს კომარკის შემადგენლობაში. ფართობი — 8,90 კმ². მოსახლეობა — 7217 კაცი (2020 წ.).
ვახტანგ კახიძე
ვახტანგ (ვატო) კახიძე (დ. 23 მარტი, 1959, თბილისი) — ქართველი კომპოზიტორი და დირიჟორი. თბილისის საპატიო მოქალაქე (2018).
ბიოგრაფია
დაიბადა 1959 წელს თბილისში, ასევე კომპოზიტორი და დირიჟორი ჯანსუღ კახიძის ოჯახში. 1981 წელს დაამთავრა მოსკოვის სახელმწიფო კონსერვატორიის კომპოზიციის ფაკულტეტი, ხოლო 1983 წელს კი ამავე კონსერვატორიის ასპირანტურა. მისი პედაგოგები იყვნენ ცნობილი მუსიკოსები: ნიკოლოზ სიდელნიკოვი (კომპოზიცია), ედისონ დენისოვი (ორკესტრობა) და სხვა.
ვახტანგ კახიძის ნაწარმოებები შესრულებულია მოსკოვში, პეტერბურგში, პოლონეთში, ბულგარეთში, სლოვაკეთში, უნგრეთში, ფინეთში, საბერძნეთში, გერმანიაში, საფრანგეთში, იტალიაში, ნიდერლანდებში, თურქეთში, ინგლისში, ესპანეთში, შვეიცარიაში, აშშ-სა და იაპონიაში. მის მუსიკას ასრულებენ ისეთი ცნობილი მუსიკოსები როგორებიც არიან იური ბაშმეტი, გიდონ კრემერი,  ალექსანდრე კნიაზევი, ნ. პეტროვი და სხვები.
ვახტანგ კახიძე წარმატებით მუშაობს სხვადასხვა მუსიკალურ ჟანრებში – კარგადაა ცნობილი მისი სიმღერები, მუსიკა ფილმებისა და თეატრალური წარმოდგენებისთვის, აგრეთვე ჯაზური კომპოზიციები. იგი ხშირად გამოდის როგორც ჯაზ პიანისტი ბევრ ცნობილ ჯაზის შემსრულებელთან და თავის ჯაზ-ფოლკ ანსამბლ „არიეს“- თან ერთად.
1990 წელს მან დაიწყო მოღვაწეობა, როგორც დირიჟორმა. მას ნადირიჟორები აქვს თბილისის ოპერისა და ბალეტის ორკესტრთან, კიევის სიმფონიურ ორკესტრთან სანტანდერის ხელოვნების ფესტივალზე ესპანეთში, პრაღის სიმფონიურ ორკესტრთან პრაღაში, სიმფონიურ ორკესტრთან „ახალი რუსეთი“ (სამხ. ხელმძღვანელი იური ბაშმეტი), პეკინის სიმფონიურ ორკესტრთან, კიევის სიმფონიურ ორკესტრთან, პარიზის სამების ეკლესიის გუნდთან და ორკესტრთან, ისრაელის კამერულ ორკესტრთან, ანსამბლთან „დელ არტე“, „მოსკოვის სოლისტები“ და „კრემერატა ბალტიცა“.
1993 წლიდან მოყოლებული მას ჩაწერილი აქვს 25 ლაზერული დისკი სხვადასხვა უცხოური ხმის ჩამწერი კომპანიისათვის. 2002 წელს ვახტანგ კახიძე, ჯანსუღ კახიძის გარდაცვალების შემდეგ გახდა თბილისის სიმფონიური ორკესტრის სამხატვრო ხელმძღვანელი და მთავარი დირიჟორი. აგრეთვე სათავეში ჩაუდგა თბილისის მუსიკალურ-კულტურულ ცენტრსა და საერთაშორისო მუსიკალურ ფეტივალს „შემოდგომის თბილისი“. 2004 წელს მან გამართა მეტად საპასუხისმგებლო და წარმატებული გასტროლები თბილისის სიმფონიურ ორკესტრთან ერთად მოსკოვში, პეტერბურგსა და იტალიაში (რომი, მილანი).
ვახტანგ კახიძე როგორც მუსიკოსი თანამშრომლობს ისეთ სახელგანთქმულ შემსრულებლერთან, როგორებიც არიან: ელისო ვირსალაძე, ალექსანდრე კორსანტია, იური ბაშმეტი, გიდონ კრემერი, ვიქტორ ტრეტიაკოვი, ნატალია გუტმანი, ემილია ბარანოვსკა, ალექსანდრე კნიაზევი, მიშელ ლეგრანი, დიდიე ლოკვუდი, გარი ჰოფმანი, იან გარბარეკი, ანდრეას შპორი, ჟან-ივ გოდენი, დანილო როსი.
რესურსები ინტერნეტში
კატეგორია:ქართველი კომპოზიტორები კატეგორია:ქართველი დირიჟორები კატეგორია:დაბადებული 23 მარტი კატეგორია:დაბადებული 1959 კატეგორია:თბილისის საპატიო მოქალაქეები (2018) კატეგორია:თბილისში დაბადებულები ვ კატეგორია:შოთა რუსთაველის სახელობის პრემიის ლაურეატები
შიდსი
შეძენილი იმუნური დეფიციტის სინდრომი (ინგლ. Acquired Immune Deficiency Syndrome, AIDS) — მდგომარეობა რომელიც ვითარდება აივ-ინფექციის (ინგლ. Human Immunodeficiency Virus) ფონზე და ხასიათდება CD4+ ლიმფოციტების რაოდენობის კლებით, მრავალი ოპორტუნისტული ინფექციური და არაინფექციური დაავადებებით. არსებითად არის აივ-ინფექციის ბოლო სტადია.
შიდსი რეგისტრირებულია მსოფლიოს ხუთივე კონტინენტის 206 ქვეყანაში. ოფიციალური მონაცემებით, სადღეისოდ მსოფლიოში შიდსის ვირუსით ინფიცირებულია 20 მილიონამდე ადამიანი, მათგან 80% სქესობრივი გზით დაავადდა. (აქედან 70% ჰეტეროსექსუალურ, ხოლო 10% ჰომოსექსუალურ კავშირებზე მოდის). აივ-ით ინფიცირებულია მსოფლიოში აღრიცხულ ნარკომანთა 80%.
პერინატალური გადაცემა
2008 წლის მონაცემებით შვეიცარიაში არც ერთი ახალი შემთხვევა არ დაფიქსირებულა, მთელ ევროპაში კი პერინატალური გადაცემის რიცხვი ნულს უახლოვდება. ანალოგიური სიტუაციაა ჩრდილოეთ ამერიკაში. სუბსაჰარულ აფრიკაში 2008 წელს აივ-ით ინფიცირებული ორსულების 45%-მა გაიარა შესაბამისი მკურნალობა და იქ დაახ. 390 000 (210 000–570 000) ინფიცირების შემთხვევა დაფიქსირდა. ეს სიტუაციის თვალსაჩინო გამოსწორებაა, თუგავითვალისწინებთ იმას, რომ 2004 წელს მკურნალობა მხოლოდ 9%-მა გაიარა.
ინფიცირებული ბავშვების დიდი უმრავლესობა პერინატალური გზით ინფიცირდება. დანარჩენები წარმოადგენენ სექსუალური ძალადობის მსხვერპლებს ან დაინფიცირებული სისხლის მათ ორგანიზმში მოხვედრის შედეგად ინფიცირებულთ.
სიმპტომები
ინფიცირებული ადამიანი თავს ჯანმრთელად გრძნობს. 3-10 წლის განმავლობაში ის გამოვლინდება იმუნური სისტემის ღრმა დაზიანების შემდეგ და ხასიათდება სხვადასხვანაირად, ყველაზე ხშირად შემდეგნაირად:
ინფიცირების დადგენა
დღეს ადამიანის ინფიცირების ლაბორატორიული დიაგნოსტიკისთვის სხვადასხვა საშუალებები არსებობს, თუმცა ძირითადი საშუალებებია სისხლში აივ საწინააღმდეგო ანტისხეულების და ვირუსის გენეტიკური მასალის განსაზღვრა. თავდაპირველად შესაძლო ინფიცირებულ ადამიანს უტარდება პირველადი ანუ სკრინინგული დიაგნოსტიკა. სკრინინგულ მეთოდებს შორის ფართოდაა გავრცელებული ე. წ. „სწრაფი/მარტივი“ მეთოდები და ანტისხეულების გამოვლენა იმუნოფერმენტული ანალიზის მეშვეობით. სკრინინგული მეთოდით ინფიცირების დადასტურებულ სუბიექტს უნდა ჩაუტარდეს დამადასტურებელი ანუ კონფირმაციული დიაგნოსტიკა. დღესდღეობით კონფირმაციულ მეთოდებს შორის ყველაზე ზუსტია პოლიმერიზაციის ჯაჭვური რეაქციის მეთოდი (PCR). საკუთრივ PCR ორი სახისაა: თვისობრივი და რაოდენობრივი. თვისობრივი მეთოდი გამოიყენება ინფიცირების ადრეულ სტადიაში ყოფნის, სკრინინგული დიაგნოსტიკის გაურკვეველი შედეგის და ახალშობილის ინფიცირების გამოსავლენად. რაოდენობრივი მეთოდი საშუალებას იძლევა განისაზღვროს ვირუსის რაოდენობა ორგანიზმში, რაც ხელს უწყობს მკურნალობის ეფექტურობას.
წარმოქმნა
ადამიანის იმუნოდეფიციტის ვირუსში, გამოიყოფა ორი ტიპი, რომელიც აინფიცირებს ადამიანს: აივ-1 და აივ-2. აივ-1 არის მეტად საშიში და ასევე უფრო იოლად გადაცემადი. მსოფლიოში აივ ინფექციების ძირითადი ნაწილი მისგან არის გამოწვეული. 2006 წლის 25 მაისს ჟურნალ Science-ში გამოქვეყნდა, რომ სწორედ აივ-1 არის მსგავსი მაიმუნის იმუნოდეფიციტის ვირუსისა, რომელიც აღმოაჩინეს შიმპანზეებში. მოლეკულური დაკვირვებებიდან ჩანს, რომ აივ შიმპანზეებიდან ადამიანში გადაცემულა ახლო წარსულში.
მეცნიერების მტკიცებით ვირუსის შიმპანზედან ადამიანებში გავრცელდა XIX საუკუნის ბოლოს ან XX საუკუნის დასაწყისში კამერონის ტყეებში, მდინარე სანაგასთან ახლოს ან კონგოს დემოკრატიული რესპუბლიკის დედაქალაქ კინშასას მიმდებარე ტერიტორიებში. ერთ-ერთი ვერსიის მიხედვით, აივ გავრცელდა მონადირისგან, რომელსაც ნადირობისას უკბინა შიმპანზემ. ვირუსის დიდ არეალზე გავრცელებას ხელი შეუწყო აფრიკის კოლონიზაციამ და აქედან იაფასიანი სისხლის ექსპორტმა ამერიკისა და ევროპის სისხლის ბანკებში.
სქოლიო
* კატეგორია:სინდრომები კატეგორია:ინფექციური დაავადებები კატეგორია:პანდემიები კატეგორია:სქესობრივი გზით გადამდები ინფექციები
გაბონი 1972 წლის ზაფხულის ოლიმპიურ თამაშებზე
გაბონმა ზაფხულის ოლიმპიურ თამაშებზე პირველად იასპარეზა 1972 წელს, დასავლეთ გერმანიის ქალაქ მიუნხენში. ამ თამაშებზე მათ ვერცერთი მედალი ვერ მოიპოვეს.
რესურსები ინტერნეტში
კატეგორია:ქვეყნები 1972 წლის ზაფხულის ოლიმპიურ თამაშებზე კატეგორია:გაბონი ზაფხულის ოლიმპიურ თამაშებზე კატეგორია:აფრიკის ქვეყნები ზაფხულის ოლიმპიურ თამაშებზე
Gnamptogenys pristina
Gnamptogenys pristina — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Gnamptogenys-ს გვარიდან. მიეკუთვნება Ectatomminae-ს ქვეოჯახს. .
სქოლიო
კატეგორია:ჭიანჭველები
ბრაზილიის ანტარქტიკა
thumb|ზონის მდებარეობა ბრაზილიური ანტარქტიკა (Antártida Brasileira) — ანტარქტიკის სექტორი, რომელიც განთავსებულია სამხრეთი პოლუსის სამხრეთი განედის 60°-იდან გეოგრაფიული განედის 28° და 53° გრადუსებს შორის.
ბრაზილიამ, ანტარქტიკის ხელშეკრულებას 1975 წლის 16 მაისს მოაწერა ხელი. მიუხედავად ამისა, 1986 წელს ანტარქტიკა გახდა ბრაზილიის ინტერესების სფერო-ს ნაწილი, თუმცა არავითარი ტერიტორიული პრეტენზიები ანტარქტიკაზე არ გამოცხადებულა. ბრაზილიის ანტარქტიკის ზონა ესაზღვრება ბრიტანულ და არგენტინული  ზონებს.
1984 წლიდან ანტარქტიკაში მუშაობს ანტარქტიკული სადგური კომანდანტე ფერასი. 2008 წელს დედამიწის სახელმწიფოების ლიდერებს შორის ანტარქტიკა პირველმა ბრაზილიის პრეზიდენტმა, ლუის სილვამ მოინახულა. . პრეზიდენტის ვიზიტამდე ანტარქტიკის ბრაზილიური სექტორი მოინახულა 13 ბრაზილიურმა დეპუტატმა.
სქოლიო
კატეგორია:ბრაზილიის ანტარქტიკა
NGC 453
NGC 453 — სამმაგი ვარსკვლავი თევზების თანავარსკვლავედში. ეს ობიექტი შედის ახალ საერთო კატალოგში.
რესურსები ინტერნეტში
კატეგორია:ვარსკვლავები კატეგორია:თევზების თანავარსკვლავედი
მეხადირი
მეხადირი — მდინარე საქართველოში, აფხაზეთის ავტონომიური რესპუბლიკის გაგრის მუნიციპალიტეტში. სათავე აქვს გაგრის ქედის სამხრეთ-დასავლეთ კალთაზე, ზღვის დონიდან 965 მ, ერთვის შავ ზღვას დაბა განთიადთან. სიგრძე 15 კმ, აუზის ფართობი 23,1 კმ². საზრდოობს წვიმის, თოვლისა და მიწისქვეშა წყლით. წყალდიდობა იცის გაზაფხულზე, ხშირია წყალმოვარდნა. საშუალო წლიური ხარჯი 1,04 მ³/წმ.
ლიტერატურა
კატეგორია:აფხაზეთის ავტონომიური რესპუბლიკის მდინარეები კატეგორია:შავ ზღვაში ჩამდინარე მდინარეები
ისტორიული ფერწერა
ისტორიული ფერწერა — მხატვრული მიმდინარეობა, სტილი, რომელსაც საფუძველი ჩაუყარა ფრანგმა მხატვარმა, არქიტექტორმა და თეორეტიკოსმა ანდრე ფელიბიენმა 1667 წელს.
ისტორიული ფერწერა ასახავს კლასიკურ ისტორიულ, რელიგიურ და მითოლოგიურ სცენებს. უმეტესწილად ამ კატეგორიის ნახატები იქმნებოდა ისტორიის ამა თუ იმ ფაქტის ვიზუალურად შენარჩუნებისთვის.
ისტორიულ ფერწერაში შედის აგრეთვე ღმერთების და ქალღმერთების ამსახველი ნახატები, რომლებზეც ღმერთები ადამიანის სახეს ატარებენ. საფრანგეთის რევოლუციის პერიოდში იქმნებოდა ისტორიული ნახატები, სადაც შიშვლად იყვნენ გამოხატულნი სხვა და სხვა გმირები.
ამ დროს სხვა მხატვრები კლასიკურ სამოსში გამოწყობილებს ხატავდნენ ისტორიულ გმირებს. მაგალითად ბენჟამინ ვესტმა 1770 წელს დახატა „მთავარი მგლის სიკვდილი“. ეს ნახატი ჯორჯ III-მ შეუკვეთა მხატვარს, მაგრამ როდესაც ნამუშევარი ნახა დაიწუნა და უარი თქვა ფულის გადახდაზე, სწორედ ნახატზე ასახული კლასიკური სამოსის გამო.
რესურსები ინტერნეტში
კატეგორია:ფერწერა
მეხელი
მეხელი — ქართველი პროფესიონალი ჰიმნოდებისა და მუსიკოსების სახელწოდება. დადასტურებულია X-XI საუკუნეების წერილობით ძრეგლებში. მეხელების მიერ ახალი წესით დაწერილ (ან თარგმნილ) და მელოდიასთან შეწყობილ საგალობლებს მეხური ეწოდებოდა.
ლიტერატურა
კატეგორია:ქართული ჰიმნოგრაფია
უზედომი
მინი|250პქ|კუნძულის მდებარეობა უზედომი (Usedom; Uznam) — კუნძული ბალტიის ზღვაში, გერმანია-პოლონეთის საზღვარზე. მდებარეობს შეჩინსკის ლაგუნის ჩრდილოეთით, მდინარე ოდერის ესტუარში. კუნძულის უდიდესი ნაწილი გერმანიას, მეკლენბურგ-წინა პომერანიის მხარეს მიეკუთვნება, აღმოსავლეთ ნაწილი და ქალაქი სვინოუისცე კი პოლონეთის დასავლეთ პომერანიის სავოევოდოს. კუნძულის ფართობი 445 კმ²-ია, მოსახლეობა 76 500 (31 500 გერმანია; 45 000 პოლონეთი).
უზედომს ხშირად მეტსახელად „მზის კუნძულს“ უწოდებენ, რადგან წლიურად 1 906 საათი მზიანია, რაც ყველაზე მაღალი მაჩვენებელია გერმანიაში.
კუნძული ძირითადად ტურიზმისა და მეთევზეობის ხარჯზე ცხოვრობს.
რესურსები ინტერნეტში
კატეგორია:გერმანიის კუნძულები კატეგორია:პოლონეთის კუნძულები
სოფი ლორენი
ცხოვრების ადრეული წლები
ჩვილობაში სოფიას ლაქტოზისადმი არატოლერანტობა ჩამოუყალიბდა, რის გამოც ვერც მშობლის და ვერც ძროხის რძეს ირგებდა. ბავშვი უკიდურესად გამხდარი იყო და მისი გადარჩენა სათუოდ მიაჩნდათ. დედა სოფიას მარტო ზრდიდა, მიუხედავად იმისა, რომ მამამისის, რიკარდოს, დაბრუნების იმედს არ ჰკარგავდა. თუმცა მამისგან სოფიას მხოლოდ გვარი ერგო — შიკოლონე.
სიკვდილს გადარჩენილი გოგონა 13 წლამდე უკიდურესად გამხდარი იყო, იმდენად, რომ თანაკლასელი ბიჭები მეტსახელად „კბილის საჩიჩქნ ჯოხს“ ეძახდნენ. თუმცა ყველას გასაკვირად სოფია ორ წელიწადში შეივსო და დამშვენდა.
სოფიას წარმატება პროვინციული სილამაზის კონკურსით დაიწყო. დედამისმა ქუჩაში ნანახ განცხადებაზე „გინდა გახდე „ზღვის პრინცესა?“ მიიღე მონაწილეობა კონკურსში!“ გამოცხადებულ კონკურსში მონაწილეობა ურჩია. ამ კონკურსისთვის სოფიას დედამ კაბა ფარდებისგან შეუკერა. "კონკურსის ფინალში ერთ–ერთ მშვენიერებათაგანს ვარდისფერი ფარდისგან შეკებილი კაბა ეცვა და კეფლის საღებავით სახელდახელოდ თეთრად შეღებილი ფეხსაცმელი. შესანიშნავი გოგონაა. ჟიურიმ მეორე ადგილი მიაკუთვნა".
კარიერა
1950–იანი წლების დასასრულს, ლორენს წარმატებული დებიუტი ჰქონდა ჰოლივუდში, როდესაც მან ითამაშა 1957 წლის ფილმებში „ბიჭი დელფინზე“ და „სიამაყე და ვნება“, სადაც იგი თამაშობდა კერი გრანტთან და ფრენკ სინატრასთან ერთად. ლორენს და გრანტს ჰქონდათ რომანი, რომელიც ჰოლივუდის ისტორიაში ერთ-ერთ ყველაზე რომანტიკულ რომანადაა მიჩნეული.
საერთაშორისო წარმატება
Paramount Pictures–სთან კონტრაქტის შემდეგ, ლორენი საერთაშორისო მასშტაბის ვარსკვლავი გახდა. ამ დროისთვის მან მონაწილეობა მიიღო ისეთ ფილმებში, როგორებიცაა: „სურვილი თელების ქვეშ“ ენტონი პერკინსთან ერთად; „მცურავი სახლი“, რომანტიკული კომედია კერი გრანტთან ერთად; ჯორჯ კიუკორის ფილმში „ჰელერი ვიწრო ვარდისფერ სამოსში“, სადაც იგი პირველად გამოჩნდა ქერა თმებში (პარიკით).
1960 წელს, ლორენმა ითამაშა ვიტორიო დე სიკას წარმატებულ ფილმში „ჩოჩარა“, რომელმაც უამრავი ჯილდო მიიღო, მათ შორის კანის, ვენეციის და ბერლინის კინოფესტივალებზე. ლორენმა განსახიერებული როლისთვის ოსკარის ჯილდო მიიღო, კატეგორიაში საუკეთესო მსახიობი ქალი. ეს იყო აკადემიის პირველი ჯილდო არაინგლისურენოვანი შესრულებისთვის. თავდაპირველად, ფილმში ლორენის დედა უნდა ყოფილიყო მსახიობი ანა მანიანი, მაგრამ მან დაიწუნა ლორენი გარეგნობით, და მოითხოვა, რომ არა თვითონ, არამედ ლორენი ყოფილიყო მისი დედა. ვიტორიო დე სიკამ ძლივს დაიყოლია და საბოლოოდ ლორენმა ითამაშა დედის როლი, რაც მისთვის არანაირ პრობლემას არ წარმოადგენდა.
1960–იანი წლების განმავლობაში, ლორენი გახდა ყველაზე პოპულარული ქალი მსოფლიოში, და იგი აგრძელებდა ფილმებში როლების მიღებას ამერიკასა და ევროპაში. 1964 წელს, მან მიაღწია კარიერის ზენიტს, როდესაც მიიღო1 მილიონი აშშ დოლარი მთავარი როლისთვის ფილმში „რომის იმპერიის დაცემა“
ლორენის ყველაზე ცნობილი ფილმებია ამ პერიოდიდან: „მილიონერი ქალი“ (1960) პიტერ სელერსთან ერთად, „ეს დაიწყო ნეაპოლში“ (1960) კლარკ გეიბლთან ერთად, ვიტორიო დე სიკას ფილმი გუშინ, დღეს, ხვალ (1963) მარჩელო მასტროიანისთან ერთად, პიტერ უსტინოვის „ლედი ლ'“ (1965) პოლ ნიუმენთან ერთად, 1966 წლის კლასიკაში „არაბესკა“ გრეგორი პეკთან ერთად, და ჩარლი ჩაპლინის ფინალურ ფილმში გრაფინია ჰონგ კონგიდან (1967) მარლონ ბრანდოსთან ერთად.
სქოლიო
კატეგორია:იტალიელი მსახიობები კატეგორია:იტალიელი მომღერლები კატეგორია:ოსკარის მფლობელი კინომსახიობები კატეგორია:დაბადებული 1934 კატეგორია:დაბადებული 20 სექტემბერი
საზღვაო მილი
საზღვაო მილი — განსხვავდება ინგლისური მილისაგან. ერთი საზღვაო მილი უდრის 1852 მეტრს, მერიდიანის 1’-იანი რკალის საშუალო სიგრძეს. 1 საზღვაო მილი = 10 კაბელტოვს.
რესურსები ინტერნეტში
კატეგორია:სიგრძის საზომი ერთეულები
იბერია (მრავალმნიშვნელოვანი)
საკუთარი სახელი იბერია შეიძლება აღნიშნავდეს:
სოციალური სამართლიანობა
სოციალური სამართლიანობა — კონცეფცია, რომელიც წარმოიშვა XIX  საუკუნის დასაწყისში ინდუსტრიული რევოლუციისა და შემდგომი სამოქალაქო რევოლუციების დროს მთელს ევროპაში, რომელიც უფრო მეტი ეგალიტარული საზოგადოებების შექმნას და ადამიანთა შრომის კაპიტალისტური ექსპლუატაციის გამოსწორებას ისახავდა მიზნად.
სოციალური სამართლიანობა ინტერდისციპლინარული ტერმინია და სხვადასხვა დისციპლინებში სპეციფიური თარგმნა/გაგება სჭირდება. მაგალითად, სხვანაირად გაიგება სოციალური სამართლიანობის ლეგალისტური საზრისი, სხვაა ფილსოფიის ისტორიაში მისი შინაარსი, სხვაა კრიტიკულ ურბანულ თეორიაში, სოციალოგიაში, ფსიქოლოგიაში და ა. შ. ამდენად, პოლისემანტიკური მნიშვნელობის მქონე ტერმინი ფართო ისტორიულ და ინტერდისციპლინარულ განმარტებას საჭიროებს. თუმცა, თავად ტერმინი ყველაზე ფართე გაგებით, პოლიტიკის მეცნიერების, სამართლის თეორიის, ფილოსოფიის ისტორიის დისციპლინებს უკავშირდება.
სოციალურ სამართლიანობას, დემოკრატიას და სოციალურ სახელმწიფოს შორის არსებული კავშირი
სამართლიანობის კონცეფტუალიზაციის მცდელობა აზროვნების ისტორიაში საუკუნეებს ითვლის და ანტიკური ტრადიციაც გააჩნია. სამართლიანობის მნიშვნელობაზე დავა „მარადიული თავგადასავალია“ და ტერმინის გაგება სხვადასხვა ცივილიზაციაში, სახელმწიფოებში, ერებში, დროში თუ განსხვავებულ პოლიტიკურ პრეფერენციებში სხვადასხვანაირად აღიქმება. უამრავი ნაშრომია დაწერილი იმაზე, თუ რა არის სოციალური სახელმწიფო და რა დადებითი და უარყოფითი მხარეები აქვთ არსებულ სოციალურ სახელმწიფოებს, მუდმივად განხილვადია ალტერნატიული ფორმების ძიების საკითხიც.
სოციალური სახელმწიფო ნიშნავს დემოკრატიულ სახელმწიფოს, რომელიც, მისი კონსტიტუციის შესაბამისად, არა მხოლოდ ძირითად უფლებებს და პირად და ეკონომიკურ თავისუფლებებს უზრუნველყოფს, არამედ, ამასთანავე, ახორციელებს სამართლებრივ, ფინანსურ და მატერიალურ ღონისძიებებს სოციალურ განსხვავებათა და უთანასწორობათა გათანაბრებისთვის.
დემოკრატია ნიშნავს, რომ ყველა მოქალაქეს თავისუფლებისა და პოლიტიკური მონაწილეობის ერთნაირი უფლება აქვს. ყველა ადამიანი ერთნაირი ღირსების მქონეა და თანაბარ პატივისცემას იმსახურებს. სხვაგავრად ძალაუფლება, უშუალოდ ხალხს ან მათ წარმომადგენლებს ვერ მიაკუთვნებათ, პირუკუ, კონკრეტული პრივილეგირებული ჯგუფის შესაძლებლობად გარდაიქმნება. საკვებისა და საცხოვრისის გარეშე ყველაზე მასშტაბურ ფორმალურ თავისუფლებასაც კი არ გააჩნია ღირებულება. ამიტომ სოციალური სახელმწიფო ქმნის პირობებს, სადაც შესაძლებელი იქნება თავისუფლებისა და დემოკრატიის რეალიზება.
დემოკრატია რომ ცარიელ აღმნიშვნელად არ დარჩეს, საკვების და თავშესაფარის უზრუნველყოფასთან ერთად სხვა რესურსებიც თაბარად უნდა განაწილდეს. მაგალითად, განათლება, რომელის მნიშვნელობაზეც სახელმწიფოსთვის ჯერ კიდევ პლატონი მსჯელობდა, სიღარიბის საფრთხისაგან დაცვა და განათლების უზრუნველყოფა არ უნდა იქნეს განხილული ქველმოქმედებად. ჭეშმარიტი დემოკრატია არ არსებობს სოციალური პოლიტიკის გარეშე. დემოკრატიული სახელმწიფო სოციალურ სახელმწიფოს უნდა გულისხმობდეს.
წინააღმდეგ შეთხვევაში, ასეთი სახელმწიფო ვერ უზრუნველყოფს ბაზისური უფლებების გარდა სხვათა რეალიზაციას. პიროვნული განვითარებისთვის, თანაბრად მნიშველოვანია როგორც ბაზისური უფლებები, ისე ღირსეული საცხოვრისის, განთლებისა და ჯანმრთელობის უფლება. სხვა შეთმხვევაში საზოგადოებოს მოწყობის წესრიგი ვერ განიხილება სოციალური სამართლიანობის პრაქტიკად.
სოციალური დემოკრატია და ლიბერტარული დემოკრატია
სოციალური დემოკრატია და ლიბერტარული დემოკრატია წარმოადგენს, უპირველეს ყოვლისა, კონცეპტუალიზებულ იდეალურ ტიპებს, რომლებიც პრაქტიკაში იშვიათად გვხვდება. დემოკრატიის ეს სხვადასხვა მოდელი - როგორც ლიბერტარული, ისე სოციალური დემოკრატია, ლიბერალურ დემოკრატიას ეფუძნება და მათ საერთო ფესვები აქვთ. თუმცა, ისინი მკაფიოდ განსხვავდებიან პოზიტიური და ნეგატიური თავისუფლებების ურთიერთობების ხედვის თვალსაზრისით.
ლიბერტარული დემოკრატია იზიარებს, რომ პოზიტიური თავისუფლების მინიჭება ზღუდავს ნეგატიურ თავისუფლებებს და მათი განადგურებაც კი შეუძლია. სოციალური დემოკრატიის თვალთახედვით კი, ნეგატიური და პოზიტიური თავისუფლებების თანასწორობა განაპირობებს მათ ფორმალურ გამოყენებას ყველას მიმართ და უზრუნველყოფს რეალურ განსხვავებას.
თავისუფლებების უბრალო ფორმალური აღიარება, რასაც ლიბერტარული დემოკრატია გვთავაზობს, საკმარისი არ არის, ვინაიდან ეკონომიკურმა უთანასწორობამ შეიძლება გამოიწვიოს:
თუკი განვიხილავთ აზრის გამოთქმის უფლებას, ლიბერტარული თვალსაზრისით, საკმარისია, თუკი სახელმწიფო არ ზღუდავს სიტყვის თავისუფლებას, სოციალური დემოკრატიის პირობებში კი, სახელმწიფომ კიდევ უფრო გადამწყვეტი ნაბიჯები უნდა გადადგას და აქტიურად უნდა შეუწყოს ხელი აზრის გამოხატვის რეალურ თანაბარ შესაძლებლობებს. ს.დ. მოიცავს ინფორმაციისა და განათლების მიღების თანაბარ ხელმისაწვდომობას, რათა, უპირველეს ყოვლისა, არსებობდეს აზრის ჩამოყალიბების უნარი.
გარდა ამისა, მასმედიის საშუალებების საკუთრების უფლება იმგვარად უნდა ჩამოყალიბდეს, რომ ამ უფლების მქონე პირებმა ვერ შეძლონ მასმედიის ძალის გამოყენება ყველა დანარჩენისთვის საკუთარი შეხედულებების თავზე მოსახვევად. ასეთი არასათანადო გამოყენება არღვევს კერძო მესაკუთრის სოციალურ პასუხისმგებლობას, რომელიც სოციალური დემოკრატიის მნიშვნელოვანი პრინციპია. ლიბერტარული დემოკრატიის თვალსაზრისით, საკუთრების თავისუფლებაში ამგვარი ჩარევა სრულიად მიუღებელია. საერთო ფესვების მიუხედავად, სოციალური დემოკრატია და ლიბერტარული დემოკრატია სხვადასხვა მოსაზრებას ეფუძნება, რაც, ეკონომიკური სისტემის თვალსაზრისით, განსხვავებულ ამოცანებს აყენებს.
თვისებრივად განსხვავდება მათ მიერ ბაზრის როლის აღქმაც. ლიბერტარული დემოკრატიისთვის ბაზარი თავისუფლების გამოხატულებაა და ამიტომ იგი თვითრეგულირებადი ბაზრისკენ ილტვის. მისგან განსხვავებით, სოციალურ დემოკრატიას მტკიცედ სწამს, რომ აბსოლუტურად თავისუფალი ბაზარი საზოგადოებისთვის არამომგებიან შედეგებს გამოიწვევს. მაშასადამე, სოციალური დემოკრატია აღიარებს სოციალურად ჩართულ ბაზრებს, რომლებიც პოლიტიკურ ჩარჩოსა და სახელმწიფო რეგულირებას ექვემდებარება.
დასკვნის სახით შეიძლება ითქვას, რომ სოციალური დემოკრატიის პირობებში, ცალსახად, სახელმწიფო გაცილებით მეტ პასუხისმგებლობას კისრულობს და ბაზისური უფლებების უზრუნველყოფის გარდა, განვითარების ბევრად ფართო პესპექტივას სთავაზობს მოქალაქეს, შესაბამისად სოციალური სამართლიანობის მაღალი სტანდარტს უზრუნველყოფს. იმისთვის რომ, კიდევ უფრო კარგად და საბოლოოდ გავიგოთ სოციალური ან ლიბერტარული დემოკრატიების შესაძლებლობები, მაღალი ხარისხით უზრუნველყონ სოციალური თანასწორობა, უნდა გავიგოთ თანასწორობასა და სამართლიანობას შორის სხვაობა.
თანასწორობა / სამართლიანობა
ხშირად მიჩნეულია, რომ თანასწორობა არის ერთ-ერთი პრინციპი სოციალური სამართლიანობის, თუმცა, უფრო ზუსტად რომ ვთქვათ, ეს სამართლინობის ხარისხი - თანასწორშესაძლებლიანობაა. რაშია სხვაობა? თანასწორობა ითვალისწინებს რა დისკრიმინაციის შედეგებს, ჩაგვრის აღმოსაფხვრელად მიზნად ისახავს, საყოველთაოდ თანაბარი რესურსის გაღებას. სამართლიანობა კი ითვალისწინებს რა ჩაგვრას/დისკრიმინაციას ცდილობს სათანადო, ინდივიდუალურად სამართლიანი შედეგის მიღწევას, რაც უფრო მარტივად რომ ვთქვათ, მეტად ჩაგრულისთვის მეტი ძალისხმევის გაღებასაც შესაძლოა ითვალისწინებდეს.
არსებობს თვალსაჩინო გრაფიკი ამ მდგომარეობის საილუსტრაციოდ: სამი ადამიანი ცდილობს გაიხედოს ღობის მიღმა. ერთ-ერთი მათგანი საკმაოდ მაღალია (ბუნებრივი მდგომარეობით) რომ გაიხედოს, რაც აღმნიშვნელია მეტად პრივილეგირებული კლასის. მეორე ძლივს იხედება (საშუალო კლასი), ხოლო მესამე საერთოდ ვერ იხედება ღობის მიღმა, რაც ყველაზე მოწყვლადი სოციალური კლასის აღმნიშვნელია. თანასწორობის პრინციპით ხელმძღვანელობის შემთხვევაში, სამივე წევრს თითო ყუთი მიეცემა გახედვის შესაძლებლობის მოსაპოვებლად, რა მოცემულობაშიც, ყველაზე ჩაგრული კლასის აღმნიშვნელს, ჯერ კიდევ არ ეძლევა გახედვის პერსპექტივა. სამართლიანობის პარადიგმა კი ითვალისწინებს თითოეული აღმნიშვნელის საჭიროებებს და ყველაზე მაღალს არ გადასცემს ყუთს. ამ შემთხვევაში შუა აქტორი იღებს ერთ, ხოლო მესამე - ორ ყუთს, რის შედეგადაც თანაბრობა მიიღწევა.
სოციალური სამართლიანობის კონცეფტის ისტორიოგრაფიული გაგებისთვის
სოციალური პრობლემების ფილოსოფიურ გააზრებას საფუძველი არისტოტელემ და პლატონმა ჩაუყარეს. ანტიკურობის მიხედვით საზოაგადოება არის სამართლიანობის იდეის განხორციელება.